Document ID: /roh_data/filtered/swiss_laws_in_ROHinterleaved.jsonl.gz/28048

This text was translated from DE into Rumantsch Grischun.

Mit Freiheitsstrafe bis zu drei Jahren oder Geldstrafe wird bestraft, wer:a. ohne den erforderlichen Führerausweis ein Motorfahrzeug führt;b. ein Motorfahrzeug führt, obwohl ihm der Lernfahr- oder Führerausweis verweigert, entzogen oder aberkannt wurde;c. ein Motorfahrzeug führt, obwohl der Führerausweis auf Probe verfallen ist;d. ohne Lernfahrausweis oder ohne die vorgeschriebene Begleitung Lernfahrten ausführt;e. ein Motorfahrzeug einem Führer überlässt, von dem er weiss oder bei pflichtgemässer Aufmerksamkeit wissen kann, dass er den erforderlichen Ausweis nicht hat. Mit Geldstrafe wird bestraft, wer ein Motorfahrzeug führt, obwohl die Gültigkeitsdauer des Führerausweises auf Probe abgelaufen ist. Mit Busse wird bestraft, wer:a. die mit dem Führerausweis im Einzelfall verbundenen Beschränkungen oder Auflagen missachtet;b. bei einer Lernfahrt die Aufgabe des Begleiters übernimmt, ohne die Voraussetzungen zu erfüllen;c. ohne Fahrlehrerausweis berufsmässig Fahrunterricht erteilt. Mit Busse wird bestraft, wer:a. ein Fahrrad führt, obwohl ihm das Radfahren untersagt wurde;b. ein Fuhrwerk führt, obwohl ihm das Führen eines Tierfuhrwerks untersagt wurde.Fassung gemäss Ziff. I des BG vom 17. Dez. 2010, in Kraft seit 1. Jan. 2012  (AS 2011 3267; BBl 2010 3917 3927). Fassung gemäss Ziff. I des BG vom 17. März 2023, in Kraft seit 1. Okt. 2023  (AS 2023 453; BBl 2021 3026).

Cun in chasti da detenziun da fin 3 onns u cun in chasti pecuniar vegn chastià, tgi che:a. maina in vehichel a motor senza il permiss da manischar necessari;b. maina in vehichel a motor, schebain ch’il permiss d’emprender a manischar ubain il permiss da manischar l’è vegnì refusà, retratg u abgiuditgà;c. maina in vehichel a motor, schebain ch’il permiss da manischar a prova è scadì;d. fa viadis d’emprender a manischar senza permiss d’emprender a manischar ubain senza l’accumpagnament prescrit;e. surlascha in vehichel a motor ad in manischunz, dal qual el sa u duess savair, sch’el avess dà l’attenziun duida, ch’el n’ha betg il permiss necessari. Cun in chasti pecuniar vegn chastià, tgi che maina in vehichel a motor, schebain che la valaivladad dal permiss da manischar a prova è scadida. Cun ina multa vegn chastià, tgi che:a. na resguarda betg las restricziuns u cundiziuns ch’èn colliadas en il cas singul cun il permiss da manischar;b. surpiglia l’incumbensa da l’accumpagnader sin in viadi d’emprender a manischar senza ademplir las premissas;c. instruescha professiunalmain a manischar senza permiss da magister d’autoscola. Cun ina multa vegn chastià, tgi che:a. maina in velo, schebain ch’igl è vegnì scumandà ad el dad ir cun velo;b. maina ina manadira, schebain ch’igl è vegnì scumandà ad el da manar in char tratg d’animals.Versiun tenor la cifra I da la LF dal 17 da dec. 2010, en vigur dapi il 1. da schan. 2012 (AS 2011 3267; BBl 2010 3917 3927). Versiun tenor la cifra I da la LF dals 17 da mars 2023, en vigur dapi il 1. d’oct. 2023 (AS 2023 453; BBl 2021 3026).